Rezumatul Studiului 1 - De la citire la înţelegere

1. **Centrul cărţii: Isus.**
   * Într-o formă sau alta, putem vedea referinţe la Isus în fiecare secţiune a cărţii Daniel.
     + Capitolul 1: Isus, la fel ca şi Daniel, a părăsit cerul pentru a trăi pe pământ, şi a primit înţelepciunea de la Cel Preaînalt (Luca 2:52)
     + Capitolul 2: Împărăţia lui Isus va înlocui toate împărăţiile lumii.
     + Capitolul 3: Isus păşeşte alături de slujitorii Lui credincioşi în cuptorul cu foc.
     + Capitolul 4: Isus îl retrage pe Nebucadneţar de la împărăţie pentru o vreme pentru ca acesta să înţeleagă că El este guvernator peste toate.
     + Capitolul 5: Judecata şi moartea lui Belşaţar şi căderea Babilonului prefigurează victoria lui Isus în timpul sfârşitului.
     + Capitolul 6: Complotul împotriva lui Daniel se aseamănă cu complotul preoţilor şi al fariseilor împotriva lui Isus.
     + Capitolul 7: Relatează cum Isus (Fiul omului) primeşte Împărăţia şi domnia asupra poporului.
     + Capitolul 8: Îl prezintă pe Isus ca Mare preot în Sanctuarul Ceresc.
     + Capitolul 9: Isus este jertfa noului legământ între Dumnezeu şi poporul Său.
     + Capitolele 10-12: Isus este Comandantul suprem în lupta împotriva forţelor răului şi răscumpără poporul.
2. **Structura literară.**
   * Cartea lui Daniel a fost scrisă în ebraică şi aramaică. Secţiunea scrisă în aramaică cuprinde capitolele 2 la 7. Aceste capitole au o structură paralelă clară.

A - - > Viziunea imperiilor mondiale (cap. 2).

B - - - - - - - - > Dumnezeu îi scapă din cuptorul cu foc (cap. 3).

C - - - - - - - - - - - - - > Judecata lui Nebucadneţar (cap. 4).

C’- - - - - - - - - - - - - > Judecata lui Belşaţar (cap. 4).

B’- - - - - - - - > Dumnezeu îi scapă din gura leilor(cap. 6).

A’- - > Viziunea imperiilor mondiale (cap. 7).

* + Atât aici, cât şi în secţiunile profetice, este prezentată suveranitatea lui Dumnezeu asupra naţiunilor. Prin repetiţie, reaminteşte faptul că El judecă această lume şi stabileşte Împărăţia Sa veşnică.

1. **Diferenţa faţă de alte profeţii.**
   * Viziunile cu fiinţe sau obiecte ireale sunt o caracteristică care diferenţiază profeţiile numite „apocaliptice” de profeţiile „clasice”.
   * Deşi uneori conţineau viziuni şi simboluri (bazate pe lucruri reale), profeţiile date prin profeţi precum Isaia sau Ieremia erau destinate să transmită „Cuvântul lui Yehova”. Împlinirea acestui Cuvânt era condiţionată de răspunsul acelor persoane (a se vedea cazul lui Iona).
   * Profeţiile lui Daniel sunt necondiţionate. Ele arată planul lui Dumnezeu cu privire la naţiuni, independent de răspunsul sau atitudinea persoanelor implicate.
2. **Perioadele sale de timp.**
   * Sunt trei forme principale de abordare a profeţiilor lui Daniel:
     + *Preterismul*. Toate întâmplările au avut loc în trecut (presupunând că Daniel a fost scris în sec. II î.Hr.).
       1. Cum cartea lui Daniel a fost scrisă în secolul VI î.Hr., trebuie să înlăturăm abordarea preteristă.
     + *Futurismul*. Toate întâmplările urmează să aibe loc la sfârşitul timpului.
       1. Această abordare rămâne la libera imaginaţie a interpretului.
     + *Istoricismul*. Este prezentată desfăşurarea istoriei umanităţii de la Daniel până la sfârşitul timpului.
       1. Această abordate a simbolurilor din Daniel are consistenţă din diferite motive:
          1. Succesiunea imperiilor redate în Daniel 2, 7 şi 8 este în concordanţă cu istoria.
          2. Perioadele de timp precum 1.260 zile sau 490 de ani se pot aplica istoriei după principiul **o zi pentru un an** (Num. 14:34; Gen. 5:4).
          3. Chiar Isus a folosit profeţia din Daniel 9:26-27 cu privire la distrugerea Ierusalimului (Matei 24:15-16; Luca 21:20-22).
          4. Atât părinţii bisericii, cât şi reformatorii au utilizat perspectiva istoricistică.
          5. Arată faptul că Dumnezeu lucrează pe parcursul secolelor istoriei umanităţii până ce se încheie planul de mântuire.
3. **Aplicaţia în viaţa noastră.**
   * *Dumnezeu rămâne suveran al vieţii noastre.*
     + Se preocupă de fiecare dintre noi. Ne însoţeşte în mod special în încercările şi problemele noastre.
   * *Dumnezeu conduce istoria.*
     + El coordonează fluxul istoriei. Într-un mod silenţios şi răbdător, îşi execută planurile în istoria naţiunilor.
   * *Dumnezeu oferă un model pentru poporul Său din timpul sfârşitului.*
     + Să nu ne compromitem credinţa. Să rămânem credincioşi angajamentului nostru faţă de Dumnezeu. Să fim utili statului şi societăţii.